Чэнджэщхэр
Хьэцыбанэр къыщащыпыр
Шэрджэсхэм хьэгулывэр бегъымбар шхыну ябжу щытащ, абы хущхъуэгъуэ куэд зэрыхэлъым щхьэкIэ. Хьэм къыхэщIыкIа шхыныгъуэхэр ирагъэшхыу щытащ зи къупщхьэ къутахэм — къапщтэмэ, зи дзажэ къутам хьэ мырамысэ ирагъэшхырт, ар захуэу кIыжын щхьэкIэ. Абы хэлъщ къупщхьэр зыгъэкIыж веществохэр, къапщтэмэ, фосфор, кальций, нэгъуэщIхэр.
* * *
ЦIыхум и тхьэкIумэр щыузым и деж къэрмэфибл дагъэ ирагъаткIуэри мэхъуж.
* * *
Лыр нарзаныпскIэ бгъа-вэмэ, нэхъ щIэхыу мавэ икIи лэпс IэфI къыщIовыкI.
* * *
Мыгъэлыгъуауэ хуэрэджэ купкъ, щIыдэ, пщIий куэд пшхымэ, щхьэр егъэуз.
* * *
Хьэлыуэр щаубэкIэ я Iэр куэдрэ псыф ящIмэ, хьэлыуащхьэр тоуцIыныкI.
* * *
Мэжаджэр щагъажьэкIэ къэмычэн щхьэкIэ и щIыIум шху щахуэ.
* * *
Хьэцыбанэр къыщащыпыр жэп теха иужькIэщ.
Къубатий Борис.
